**11-10-2018**

**Στην συνεδρίαση της Ολομέλειας και του Συμβουλίου των Προέδρων των μελών της Οικονομικής και Κοινωνικής Επιτροπής τ πήρε μέρος ο Πρόεδρος του ΔΣΑ Δ. Βερβεσός**

Η πορεία της χώρας και η ενίσχυση της δημοκρατίας ήταν το αντικείμενο της συνεδρίασης της Ολομέλειας και του Συμβουλίου των Προέδρων των μελών της Οικονομικής και Κοινωνικής Επιτροπής Ελλάδος (ΟΚΕ).

Στη συζήτηση, η οποία πραγματοποιήθηκε μετά από πρόσκληση του προέδρου της ΟΚΕ, **Γ. Βερνίκου**, έλαβε μέρος και ο Πρόεδρος του ΔΣΑ **Δ. Βερβεσός**.

Στην συνεδρίαση που εξετάσθηκε η ανασύνταξη του Κοινωνικού Διαλόγου, μετά την υποβάθμισή του τα τελευταία χρόνια, λόγω των έντονων εξελίξεων, ανακατατάξεων και προβλημάτων τόσο στην Ελλάδα όσο και στην Ευρώπη, μετείχαν και ο πρόεδρος της Βουλής, **Ν. Βούτσης**, ο αντιπρόεδρος της Κυβέρνησης και υπουργός Οικονομίας και Ανάπτυξης, **Ι. Δραγασάκης**, ο αντιπρόεδρος της Ν.Δ. και πρώην υπουργός Ανάπτυξης, **Κ. Χατζηδάκης** και ο πρώην αντιπρόεδρος της Κυβέρνησης και πρώην υπουργός Οικονομικών **Ε. Βενιζέλος**. Στην συνεδρίαση ο αναπληρωτής υπουργός Περιβάλλοντος, **Σ. Φάμελλος**, προχώρησε στην επικύρωση σχεδίου Γνώμης της ΟΚΕ που αφορά στο Εθνικό Αναπτυξιακό Σχέδιο της Κυκλικής Οικονομίας.